钦定古今图书集成/理学汇编/学行典/第176卷 > 陈时芳 倪玕
## 钦定古今图书集成/理学汇编/学行典/第176卷 > 陈时芳 倪玕

按《浙江通志》：“陈时芳，号春洲，师事见山，殚精默会，尽
得其传。博览多闻，而归于实践，以修悟交融为极。体
羸弱，至讲论辄娓娓不倦。著《宗传广录》《邵鲁遗芳》行
世。后有倪玕者，潜心经史，不事铅华，以圣贤理学为
己任。偶一试制举艺，曰：‘冀得一第，以慰吾亲耳’。年少
补弟子员，以攻苦致疾死。”